Krejcir-vennoot wil glo skuif oor dieetvereistes | Maroela Media
Tshega Ntaki, vir Serero, het in die Johannesburgse landdroshof versoek dat sy kliënt uit die polisiestasie in Pretoria teruggeskuif moet word na Johannesburg Sentraal. Ntaki sê die kos in Pretoria voldoen nie aan Serero se dieetvereistes nie. Landdros Simon Radasi het die versoek afgekeur, aangesien die beskuldigde nie 'n mediese probleem het om spesiale kos te versoek nie.
Radasi het tydens sy vorige verskyning beslis dat Serero na die polisiestasie oorgeplaas moet word, nadat die ondersoekbeampte, Sifiso Xulu, aan die hof gesê het hulle sukkel om die verdagte in Johannesburg in die hande te kry, aangesien hulle nie toegang het tot die fasiliteit nie. Die hof het ook gehoor dat Serero in aanhouding met vyf selfone en twee ystersae betrap is.
Serero staar drie aanklagte van diefstal, twee van die besit van onwettige vuurwapens en ammunisie, drie van motordiefstal, een van die oortreding van die verkeerswet, een van die inmenging in 'n ondersoek en een van ontsnapping uit aanhouding in die gesig. Hy was ook deel van die groep wat in hegtenis geneem is in verband met die poging tot moord op die ondersoekbeamptes in Krejcir se saak.
Die saak is uitgestel tot 2 Junie vir verdere ondersoek. Volgens die berig het die hof gehoor dat die staat uitstel versoek, aangesien hy nog wag vir die uitslag van die DNS-monsters wat na die forensiese laboratorium gestuur is. -SAPA
Landdros Simon Radasi, ek ken jou nie, maar respekteer jou besluit ! Pragtig !
Oom Clive Derby-Lewis se lewe is in gevaar, en hy kon sy lewe verloor het met die laaste aanval – hoe lank word daar gepleit vir ordentlike mediese behandeling – dan kom hierdie Serero-skurk, EN DRING AAN OP ANDER KOS ?!?!?
Man, my bloed kook ! Gee hom opgekookte kool en mieliepap – 2 maal per dag. Die vermetelheid gaan my verstand tebowe. Die tronk is NIE veronderstel om 'n 5-ster hotel te wees met 'n 5-gang maal nie !